CELEX: 62013CN0337
Language: sk
Date: 2013-06-20 00:00:00
Title: Vec C-337/13: Návrh na začatie prejudiciálneho konania, ktorý podal Kúria (Maďarsko) 20. júna 2013 — Almos Agrárkülkereskedelmi Kft./Nemzeti Adó- és Vámhivatal Közép-magyarországi Regionális Adó Főigazgatósága

19.10.2013   
            
            
               SK
            
            
               Úradný vestník Európskej únie
            
            
               C 304/4
            
         Návrh na začatie prejudiciálneho konania, ktorý podal Kúria (Maďarsko) 20. júna 2013 — Almos Agrárkülkereskedelmi Kft./Nemzeti Adó- és Vámhivatal Közép-magyarországi Regionális Adó Főigazgatósága
   (Vec C-337/13)
   2013/C 304/06
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Kúria
   
      Účastníci konania pred vnútroštátnym súdom
   
   
      Žalobkyňa: Almos Agrárkülkereskedelmi Kft.
   
      Žalovaná: Nemzeti Adó- és Vámhivatal Közép-magyarországi Regionális Adó Főigazgatósága
   
      Prejudiciálne otázky
   
   
               1.
            
            
               Sú ustanovenia článku 77 ods. 1 a 2 általános forgalmi adóról szóló 2007. évi CXXVII. törvény (maďarský zákon o DPH) v znení platnom do 31. decembra 2010 v súlade s ustanoveniami článku 90 ods. 1 smernice Rady 2006/112/ES z 28. novembra 2006 o spoločnom systéme dane z pridanej hodnoty (1) (ďalej len „smernica o DPH“)? Konkrétne, zahŕňa maďarský zákon o DPH všetky prípady zníženia základu dane stanovené v článku 90 ods. 1?
            
         
               2.
            
            
               V prípade zápornej odpovede: Má zdaniteľná osoba z dôvodu neexistencie vnútroštátnych právnych predpisov nárok na zníženie daňového základu podľa zásad daňovej neutrality a proporcionality a so zreteľom na ustanovenia článku 90 ods. 1 smernice o DPH za predpokladu, že po vykonaní operácie sa jej neposkytne príslušná protihodnota?
            
         
               3.
            
            
               V prípade, že ustanovenia článku 90 ods. 1 smernice o DPH majú priamy účinok, za akých podmienok môže [zdaniteľná osoba] dosiahnuť zníženie zdaniteľného základu? Postačí na to vydanie opravnej faktúry a jej zaslanie kupujúcemu alebo je potrebné, aby sa preukázalo, že daná osoba skutočne nadobudla tovar alebo že je jeho vlastníkom?
            
         
               4.
            
            
               V prípade zápornej odpovede na tretiu otázku: Ukladá právo Spoločenstva členskému štátu povinnosť nahradiť škodu, ktorá zdaniteľnej osobe vznikla z dôvodu nesplnenia jeho povinnosti v oblasti harmonizácie, v dôsledku čoho sa jej neposkytla možnosť znížiť základ dane?
            
         
               5.
            
            
               Môže sa článok 90 ods. 2 [smernice o DPH] vykladať v tom zmysle, že členské štáty majú v prípade úplného alebo čiastočného nezaplatenia možnosť nepovoliť zníženie základu dane? Ak áno, je potrebné v právnych predpisoch členského štátu výslovne zakázať toto zníženie alebo má neexistencia takýchto právnych predpisov rovnaký právny účinok?
            
         
      (1)  Ú. v. EÚ L 347, s. 1.